Drina

Drina je rijeka u istočnoj Bosni i Hercegovini koja većim dijelom toka čini prirodnu granicu te zemlje sa Srbijom. Nastaje spajanjem crnogorskih rijeka Tare i Pive u Šćepan Polju. Od rijeka koje protiču Bosnom i Hercegovinom jedino je rijeka Sava duža od Drine. Ujedno je i najduža pritoka Save. Svojim tokom dužine od oko 346 kilometara prolazi kroz mnogobrojna mjesta u Bosni i Hercegovini. U donjem Podrinju (Semberiji) Drina jednim dijelom čini granicu između Bosne i Hercegovine i Srbije. Drina se uliva u Savu blizu Sremske Rače. Nadmorska razlika između Šćepan Polja i ušća Drine u Savu iznosi 358 metara. Tok Nedugo nakon svog nastajanja na Šćepan Polju, Drina ulazi u Bosnu i Hercegovinu. Ovaj dio Bosne i Hercegovine također je dobio ime prema toj rijeci - Gornje Podrinje. Prolazeći kroz Foču, Goražde i Višegrad, u rijeku Drinu se uliva više manjih i većih rijeka, kao što su Kolina, Ćehotina, Janjina, Lim, Prača, Rzav i Vrelo. Historijski gledano, rijeka Drina je ovdje bila prepuna brzaka i prolazila kroz kanjone i klisure. Nažalost, ova jedinstvena priroda je djelomično uništena izgradnjom hidrocentrala u Višegradu i Bajinoj Bašti. Pravac njenog toka je od juga ka sjeveru i ima dosta pritoka. Veće pritoke sa lijeve strane su Sutjeska, Bistrica, Kolina, Osanica, Prača, Drinjača i Janja, a sa desne Ćehotina, Lim, Rzav, Ljubovija i Jadar. Sjeverno od Višegrada, između Žepe i Klotijevca, nalazi se najduži kanjon ove rijeke (24 km). Hidroelektrane Na Drini su izgrađene tri hidroelektrane (HE): Višegrad, Bajina Bašta i Zvornik. HE Višegrad zvanično je puštena u pogon 26. novembra 1989, kada je proradio prvi agregat. Instalirana su tri agregata ukupne snage 315 MW. Korisna zapremina akumulacije je 101 milion m3. HE "Bajina Bašta" u Perućcu je najveći objekat sagrađen na rijeci Drini. Rijeka je pregrađena branom visokom 90 i dugačkom 460 metara. Puštena je u rad 22. novembra 1966. Instalirana su četiri agregata ukupne snage 365 MW. Korisna zapremina akumulacije je 340 miliona m3. HE "Bajina Bašta" godišnje proizvede oko 1500 GWh. HE "Zvornik" puštena je u rad 26. jula 1955. godine. Instalirana su četiri vertikalna agregata ukupne snage od 92 MW. Korisna zapremina akumulacije je 89 miliona m3. HE "Zvornik" godišnje u prosjeku proizvodi oko 500 GWh. Mostovi Na svom toku Drina je na dosta mjesta premošćena. Od svih mostova najpoznatiji je stari most u Višegradu, zadužbina Mehmed-paše Sokolovića, izgrađen 1571. godine. Most je u romanu "Na Drini ćuprija" opisao nobelovac Ivo Andrić. Noviji mostovi na Drini su: "Pavlovića ćuprija" - most izgrađen 1992, koji spaja Semberiju i Mačvu (Srbija). most u centru Foče viseći most ispod mosta Alije Izetbegovića u Goraždu - izgrađen u ratu za prebacivanja hrane, lijekova i ranjenih civila s jedne strane grada na drugu most Skelani - Bajina Bašta most u Ustokolini most na Osanici most na Sadbi most u Vitkovićima most u Baćcima (Goražde) most Alije Izetbegovića (Goražde) most Most Žrtava genocida u Srebrenici (Goražde) most u Kopačima most u Međeđi most na ušću Lima most Bratoljub (Bratunac) most Bratunac - Ljubovija most Zvornik - Mali Zvornik most Karakaj - Mali Zvornik most Šepak - Loznica uskotračni željeznički most kod ušća Lima u Drinu - bio je važan strateški objekat, koji je nekoliko puta rušen i obnavljan tokom dva Svjetska rata, da bi 1989. bio potopljen akumulacionim jezerom HE Višegrad Zanimljivosti Drina je bila granica između Zapadnog i Istočnog Rimskog Carstva. Duž Drine, granice Austro-Ugarske i kraljevine Srbije, 1914–1915. vođene su velike ratne operacije. Drina je 27. marta 1896. dostigla vodostaj 14 m viši od normalnog i poplavila ćupriju u Višegradu. Krajem 19. vijeka rijekom su krstarili austrougarski parobrodi i dolazili do Zvornika. Za Drinu se veže izreka "nemoj ispravljati krivu Drinu" i znači "raditi beskoristan posao". Drina u književnosti Ivo Andrić, koji je dio djetinjstva proveo u Višegradu, često je koristio Drinu kao pozadinu svojih djela. Jedno od njegovih najpoznatijih djela je roman Na Drini ćuprija. Također pogledajte Most Mehmed-paše Sokolovića Nacionalni park Sutjeska Nacionalni parkovi u Bosni i Hercegovini Drinska regata Reference Vanjski linkovi Drina River Sub-basin